Graviti ar gravitieshan a nachral finamina chuu we aal tingz wid enaji bring tuwadz (ar gravitiet tuwadz) wananeda, hingkluudn staar, planit, gialaxi ah iibm lait ah sobatamik paatikl. Graviti rispans fi nof a di chokcha hina di Yunivoers, bai kriet sfier a aijrojin — we aijrojin fyuuz anda presha fi faam staar — ah gruup dem ina gialaxi. Pah Oert, graviti gi wiet tu fizikal abjek ah kaaz di taid. Graviti ab infinet rienj, alduo di hifek bikomz ingkriisinli wiika pah forda abjek.